**TÁJÉKOZTATÓ AMATŐR LABDARÚGÓK ÁTIGAZOLÁSÁNAK VÁLTOZÁSÁRÓL**

2016. július 1- től új szabályok léptek hatályba a belföldi amatőr (szerződéssel nem rendelkező) labdarúgók átigazolásával kapcsolatosan (13.§ (3) bekezdés n) pont). A változásokkal kapcsolatosan az alábbi, tájékoztatót, segédletet kívánjuk a sportszervezetek részére nyújtani

**I. Amatőr labdarúgók átigazolásával kapcsolatos költségtérítés:**

Az alábbi két táblázat rövid értelmezése:

**A. Táblázat**

Működési költségtérítés – 19 éven felüli amatőr (Idén az 1997. január 1. előtt született) labdarúgók esetében:

|  |  |  |  |  |  |  |
| --- | --- | --- | --- | --- | --- | --- |
| **A. táblázat** | Életkor | Megyei II-III. sportszervezet | Megyei I. sportszervezet | NB III. sportszervezet | NB II. sportszervezet | NB I. sportszervezet |
| 1. | 19-21 éves korig | 75 000 | 100 000 | 150 000 | 300 000 | 1 000 000 |
| 2. | 22-23 éves korig | 75 000 | 100 000 | 150 000 | 300 000 | 1 000 000 |
| 3. | 24-30 éves korig | 100 000 | 130 000 | 200 000 | 500 000 | 1 500 000 |
| 4. | 30-34 éves korig | 75 000 | 100 000 | 150 000 | 300 000 | 1 000 000 |

* 19 éven felüli (idén az 1997. január 1. előtt született), amatőr labdarúgók ***téli***átigazolásakor a fenti táblázat szerinti maximum összegek fizetendőek, a két sportszervezet megállapodásának eredményeképpen.
* Nyári átigazolásokra a működési költségtérítés nem vonatkozik.
* Átadó sportszervezet a fenti, működési költségtérítés meghatározott összegéről írásban lemondhat.
* A megállapított működési költségtérítést minden egyes téli átigazolás esetén meg kell fizetni, kivéve lemondás esetén.

**B. Táblázat**

Működési költségtérítés 19 éven aluli (1997. január 1. után született) amatőr labdarúgók esetében

|  |  |  |  |  |
| --- | --- | --- | --- | --- |
| **Utánpótlás működési költségtérítés a szerződéssel nem rendelkező játékosok esetén** | | | | |
| **B. táblázat** | | Átvevő | | |
| I. osztályú sportszervezetek | II. osztályú sportszervezetek | **EGYÉB** |
| Átadó | I. osztályú sportszervezetek | 3.000.000Ft/év | 400.000 Ft/év | **0** |
| II. osztályú sportszervezetek | 500.000 Ft/év | 300.000  Ft/év | **0** |
| **EGYÉB** | **200.000  Ft/év** | **150.000  Ft/év** | **100.000  Ft/év** |

* **– A táblázatban minden sportszervezet az U19-es csapatának osztálya, besorolása alapján fizet,** **illetve kérhet működési költségtérítést.**
* **– I. osztályú** = kiemelt országos U19 I. osztályban szereplő csapat sportszervezete (megyénkben csak az ETO); **II. osztályú** = kiemelt országos U19 II. osztályban szereplő csapat sportszervezete (Megyénkben a Gyirmót SE és az SC Sopron); **EGYÉB** = minden más sportszervezet.
* – Amatőr 19 éven aluli (idén az 1997. január 1. után született) labdarúgók esetében, a labdarúgó **téli és nyári átigazolása** esetén a fenti, 2. táblázatban szereplő összegek – a két sportszervezet eltérő megállapodásának hiányában – fizetendőek az átadó sportszervezet részére. A két sportszervezet megállapodása esetén is a fenti összegek **minimum 10%-a kötelezően fizetendő (12 évnél idősebb labdarúgó esetén minimum 10.000 Ft, 12 év alatti labdarúgó esetén minimum 5.000 Ft.).**
* – Amennyiben egy klubot váltó játékos egy éven belül újra átigazol, az új sportszervezet az előírt éves utánpótlás működési költségtérítés mellett, az átadó sportszervezet ezt megelőző utánpótlás működési költségtérítését (annyit, amennyiben akkor megegyezett a két fél) is köteles megfizetni az átadó sportszervezetnek.
* – Abban az esetben, ha egy labdarúgó egy éven belül külföldről másik magyar sportszervezetbe igazol vissza, az új sportszervezet köteles megfizetni azt az utánpótlás működési költségtérítést a labdarúgó legutóbbi magyar sportszervezetének, amelyet közvetlen odaigazolása esetén kellett volna fizetni.
* **– Utánpótlás működési költségtérítésként a labdarúgó átigazolása esetén *12 évnél fiatalabb időszakára* minden esetben, a táblázatban szereplő összegek 50%-a fizetendő.**
* – Az U19-es korosztályból kiöregedő labdarúgók (idén az 1997. január 1. után születettek) nyáron még a ,,B” táblázat alapján válthatnak klubot.

**Általános tudnivalók:**

* – azokban az esetekben, amelyekben a labdarúgó után fizetni kell, a szabályosan kitöltött, aláírt és lepecsételt **átigazolási lap** mellett szükség van az átadó egyesület által kiállított **számlára**, a banki átutalásról készült **bizonylatra**, továbbá a táblázattól eltérő összegben való megállapodás esetén az **írásos megállapodásról szóló dokumentációra** ([**Mellékelten küldjük a mintát)**](http://igazgatosagok.mlsz.hu/wp-content/uploads/sites/6/2016/07/megállapodás-minta-mukodesikoltsegterites.docx) is, melyet szintén alá kell írnia és le kell pecsételnie mindkét félnek;
* – a játékosokért mindig a legutolsó klubjának kell fizetni az ott töltött évek alapján – kivéve, ha egy 19 éven aluli játékos egy éven belül újra klubot vált (lásd fentebb);
* – a költségtérítést csak átutalással lehet rendezni, nincs készpénzes fizetés, továbbá részletfizetésre sincs lehetőség;
* – **a pontos összegek szabályzatnak megfelelő meghatározása a két fél felelőssége, az MLSZ illetékes igazgatósága csak a tranzakció végrehajtását ellenőrzi;**
* – visszalépő, kizárt egyesület, továbbá korosztály megszűnése esetén is fizetni kell az átadó félnek. Csak abban az esetben nem kell fizetni, ha a sportszervezet megszűnt (bírósági nyilvántartásból törölve);
* – amennyiben a játékos több mint egy évig nem lépett pályára, úgy nem kell fizetni érte, egyébként igen;
* – minden esetben a kiváltott versenyengedély a mérvadó, akkor is, ha a játékos egyszer sem lépett pályára;
* – minden megkezdett év – akár egy nap is – teljes évnek számít fizetés szempontjából.
* a működési költségtérítés ÁFA köteles, kivéve ha ÁFA-mentes az egyesület/cég.